
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU


R E P U B L I K A    H R V A T S K A

R J E Š E N J E


Trgovački sud u Zadru, Stalna služba u Šibeniku, OIB: 39670464653, po stečajnom sucu Terezija Goreta, odlučujući o prijedlogu RH, Ministarstvo financija, Porezna uprava, Područni ured Dalmacija, zastupana po ŽDO Šibenik, Građansko-upravni odjel, za pokretanje stečajnog postupka nad dužnikom INTEGRA d.o.o., Prvić Luka, Prvić Luka bb, OIB: 76320985902, izvan ročišta, dana 29. prosinca 2015. godine,


r i j e š i o    j e


	Odbacuje se prijedlog za otvaranje stečajnog postupka nad dužnikom INTEGRA d.o.o., Prvić Luka, Prvić Luka bb, OIB: 76320985902 od 02. studenog 2015. godine.


Obrazloženje


RH, Ministarstvo financija, Porezna uprava, Područni ured Dalmacija, zastupana po ŽDO Šibenik, Građansko-upravni odjel je 07. prosinca 2015. godine podnijela ovom sudu prijedlog za otvaranje stečajnog postupka nad dužnikom INTEGRA d.o.o., Prvić Luka, Prvić Luka bb, OIB: 76320985902.

	U prijedlogu je podnositeljica navela da podnosi prijedlog za otvaranje stečajnog postupka temeljem čl. 16. i čl. 109 SZ-a, navodeći da je vjerovnik dužnika, da dužnik ima prema predlagateljici nepodmirene obveze u iznosu od 399.857,91 kunu te da je u blokadi 2056 dana.

	Međutim, predmetni zahtjev za provedbu stečajnog postupka nad dužnikom nije dopušten. Naime, temeljem čl. 15. SZ ako je pokrenut predstečajni postupak, do njegova završetka nije dopušteno pokretanje stečajnog postupka. Dužnik je prije stupanja na snagu Stečajnog zakona pokrenuo postupak radi sklapanja predstečajne nagodbe i u tom postupku primio rješenje FINA – RC Split, Klasa: UP-I/110/07/15-01/8841, Ur.broj: 04-06-15-8841-38 od 10. prosinca 2015. godine. Pregledom web stranica Financijske agencije (fina.hr) utvrđeno je da je ovaj postupak evidentiran i da je posljednja odluka u predmetu upravo označeno rješenje od 10. prosinca 2015. godine.

	Prema čl. 442. SZ postupci predstečajne nagodbe pokrenuti prema Zakonu o financijskom poslovanju i predstečajnoj nagodbi (NN 108/12, 81/13, 112/13) dovršit će se prema odredbama tog Zakona. Dakle, sve dok se pokrenuti postupak radi sklapanja predstečajne nagodbe u postupku pred Financijskom agencijom ili sudom ne okonča, nije dopušteno pokretanje stečajnog postupka.

	Zbog navedenog, na temelju navedenih propisa, odlučeno je kao u izreci.


U Šibeniku, 29. prosinca 2015. godine 



									STEČAJNI SUDAC

[bookmark: _GoBack]									Terezija Goreta




POUKA O PRAVNOM LIJEKU:

	Protiv ovog rješenja dopuštena je žalba Visokom trgovačkom sudu Republike Hrvatske u roku od 8 dana od dana dostave rješenja, ovom sudu pozivom na gornji poslovni broj i žalba ne zadržava provedbu rješenja.

DN-a:
1. e-oglasna ploča

